ངས་ཐེངས་དང་པོར་རྨོ་མོ་ལགས་ལ་ལོ་གསར་གྱི་སྐྱེས་སུ་རྒུན་འབྲུམ་སྐམ་པོ་རྒྱ་མ་གང་ཉོས་འོངས་པ་ནི་མཐོ་འབྲིང་གི་སྐབས་ཤིག་ཡིན།དོན་དངོས་སུ།དེ་ནི་ངས་རང་འགུལ་གྱིས་ཉོས་པ་ཡང་མིན་ཏེ།ལོ་གསར་ལ་ཉེ་དུས་སུ་ང་རང་ཁུལ་ཐོག་ཏུ་འགྲོ་དུས་ཤིག་ལ།ཨ་མའི་མངགས་བཀོད་ལྟར་ཉོས་པ་ཡིན་ཞིང་།ཕྱིར་ཁྱིམ་ལ་སླེབས་དུས་ཨ་མས་ང་རང་སོང་ནས་རྨོ་མོ་ལགས་ལ་སྤྲོད་རོགས་ཟེར་བ་དང་།ངས་རྒུན་འབྲུམ་སྐམ་པོ་རྒྱ་མ་གང་པོ་རྨོ་མོ་ལགས་ལ་སྤྲོད་དུས་ཀྱི་རྨོ་མོའི་གདོང་གི་འཛུམ་མདངས་དང་བྱམས་བརྩེའི་མིག་ཟུང་དེ་ངས་ད་དུང་ཡང་བརྗེད་ཐབས་མི་འདུག